ปัญหา: พบโครงการก่อสร้างรถไฟฟ้า ส่งเสียงดังรบกวน และทำให้เกิดแรงสั่นสะเทือนจากการก่อสร้างและลงของหลังเวลา 20.00 น. ปัจจุบันเวลา 23.44 น. ยังก่อสร้างอยู่ ทั้งที่ป้ายแจ้งว่าจะหยุดก่อสร้างในเวลา 20.00 น. สร้างความเดือดร้อนให้กับผู้พักอาศัยบริเวณดังกล่าว

อ้างอิงเลขที่รับแจ้ง RLFYYD สถานะเสร็จสิ้น
เจ้าหน้าที่ตอบกลับมาเมื่อวันที่ 9 ม.ค. 67 
แจ้งว่า โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) กำลังดำเนินงานก่อสร้างรถไฟฟ้าเพื่ออำนวยประโยชน์แก่ประชาชนและชุมชนตลอดแนวถนนสามเสนและถนนพระสุเมรุโดยกิจการร่วมค้าซีเคเอสที-พีแอล มีความจำเป็นต้องก่อสร้างกำแพงกันดินของโครงสร้างสถานีรถไฟฟ้าใต้ดินที่ต้องอยู่ใกล้กับที่พักอาศัยชองชุมชน อาจมีผลกระทบจากการก่อสร้างและการขนส่งในพื้นที่ก่อสร้างดังกล่าว โครงการฯได้กำหนดมาตรการจัดการและลดผลกระทบด้านต่างๆ เช่น การคลุมผ้าใบรถบรรทุกและปกคลุมกองวัสดุที่อาจก่อให้เกิดฝุ่นละออง และกิจกรรมก่อสร้างมีรั้วรอบสูง 2 เมตร การจัดให้มีรถดูดฝุ่นตลอดแนวก่อสร้างโครงการฯ ทั้งนี้กำหนดให้มีการตรวจติดตามตรวจสอบคุณภาพอากาศ ระดับเสียง ความสั่นสะเทือน คุณภาพน้ำผิวดิน และนิเวศวิทยาทางน้ำ มีการล้างทำความสะอาดรถก่อนออกจากพื้นที่ก่อสร้างและทำความสะอาดถนนตลอดแนวก่อสร้าง จะส่งผลให้ดำเนินการก่อสร้างมีผลกระทบต่อชุมชนน้อยที่สุด ผู้รับจ้างได้ดำเนินการเข้าพบผู้ร้องเพื่อชี้แจงแล้ว หากมีข้อสอบถามเพิ่มเติมหรือแจ้งให้โครงการฯดำเนินการแก้ไข โปรดติดต่อหมายเลข 08-4438-3943 และต้องขออภัยในความไม่สะดวกมา ณ ที่นี้อีกครั้งหนึ่ง

// ผู้ร้องแจ้งเพิ่มเติมว่ายังมีการก่อสร้างรถไฟฟ้าและ ส่ง เสียงดังเหมือนเดิมปัญหายังไม่ได้รับการแก้ไข
ถนน: พระสุเมรุ
จุดสังเกต: ฝั่งมาจากบางลำพู อยู่ถัดจากวัดบวรนิเวศวิหาร มุ่งหน้าถนนราชดำเนิน ใกล้กองโยธา
เขต: พระนคร
#1555